ՏԵՂԵԿԱՆՔ -ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ԲՅՈՒՋԵԻՑ ՆՊԱՏԱԿԱՅԻՆ ՀԱՏԿԱՑՈՒՄ՝ ՍՈՒԲՎԵՆՑԻԱ ՍՏԱՆԱԼՈՒ ՆՊԱՏԱԿՈՎ 2021 ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ԾՐԱԳՐԱՅԻՆ ՀԱՅՏԵՐ ՆԵՐԿԱՅԱՑՆԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ  ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

 Սույն որոշման ընդունումը պայմանավորված է հետևյալ հանգամանքներով.

* Մեղրի համայնքի կողմից 2019-2020 թվականների ընթացքում ներկայացված « Մեղրի քաղաքի մանկապարտեզի հիմնանորոգում»,« Մեղրի համայնքի Շվանիձոր գյուղում մանկապարտեզի և բուժկետի համար հատկացված շինության վերահատակագծում և վերանորոգում, Լեհվազ գյուղի մանկապարտեզի հիմնանորոգում» ծրագրերում ներառված են եղել միայն բուն շինարարական աշխատանքներին ուղղված միջոցառումներ ու ծախսեր, սակայն վերանորգված շենքերը շահագործման հանձնելուց հետո դրանց լիարժեք շահագործումն ապահովելու նպատակով գույքի ձեռքբերման անհրաժեշտություն կառաջանա։
* Մեղրի քաղաքի բարձրահարկ շենքերի վերելակների արդիականացումը և դրանց վիճակի բարելավումը Մեղրի համայնքի առաջնային խնդիրներից է։ Մեղրի քաղաքում ներկայումս շահագործվում է ընդհանուր առմամբ 8 վերելակ, որոնցից 6-ը՝ 9-հարկանի, իսկ 2-ը՝ 6-հարկանի բազմաբնակարան շենքերում։ Վերելակները օգտագործվում են դեռ խորհրդային տարիներից, գտնվում են մաշված վիճակում, և դրանց կիրառության ժամկետը կարելի է համարել սպառված / գերազանցում են 30 տարին/։ Վերելակների անսարք և հնամաշ վիճակը և դրանց հնարավոր խափանումը բնակիչների կյանքին և առողջությանը սպառնացող վտանգներ է պարունակում։
* Հանրային ենթակառուցվածքների բարելավումը և նոր ենթակառուցվածքների հիմնումը Մեղրի համայնքի առաջնային խնդիրներից է: Այս համատեքստում առանձնակի կարևորություն է ստանում Մեղրի քաղաքում նոր խաղահրապարակի հիմնումը և կասկադի բարեկարգումը: Քաղաքում չկան երեխաների բացօթյա հանգստի, խաղերի ու միջոցառումների կազմակերպման համար անհրաժեշտ հարմարավետ և ընդարձակ խաղահրապարակներ: Գոյություն ունեցող 2 խաղահրապարակները զբաղեցնում են 100-150 քմ մակերեսով տարածք և չունեն բավարար քանակով խաղային սարքավորումներ ու գույք։ Հաշվի առնելով վերոնշյալ իրավիճակը՝ երեխաների ֆիզիկական ակտիվության և առողջ կենսակերպի խրախուսումը մեծ կարևորություն է ստանում Մեղրի համայնքում։

Մյուս կողմից՝ Մեղրի քաղաքի ամենատեսարժան վայրերից մեկը ՝ կասկադը, գտնվում է անբարեկարգ վիճակում: Այն կառուցվել է 1980-ական թվականների ընթացքում և մինչ օրս չի վերանորոգվել։

* Ագարակ քաղաքի՝ Չարենցի փողոցից դեպի Գ. Նժդեհի 1-ին փակուղի, Չարենցի փողոցի 13, 22 և 23 շենքերի հարակից խաչմերուկից մինչև փ.Չարենցի 26 շենք, Չարենց փողոցից Սայաթ-Նովա տանող ընդհանուր առմամբ 861 մ երկարությամբ ճանապարհահատվածները, 145 մ ընդհանուր երկարությամբ մայթերը կարիք ունեն հիմնանորոգման։ Նշված ճանապարհահատվածները և դրանց հարող բնակելի տարածքները շարունակաբար ենթարկվում են բացասական ազդեցության՝ պայմանավորված քամիների գերակայությամբ և կիսաքանդ ճանապարհից գոյացող փոշով, երթևեկության հետևանքով առաջացող աղտոտումներով: Ագարակ քաղաքի փողոցներն օգտագործող անցորդները, վարորդները և փողոցներին կից տարածքներում բնակվողներն ունենում են առօրյա անհարմարություններ և դժվարություններ:

Վերոնշյալ ծրագրերի իրագործումը կնպաստի Մեղրի համայնքում նախադպրոցական կրթության, ճանապարհային ենթակառուցվածքների զարգացմանն ու բարելավմանը և բնակչության ժամանցի, հարմարավետության ապահովմանը:

Սույն որոշմամբ հավանություն ստացած ծրագրերի իրագործումը Մեղրի համայնքի 2021 թվականի բյուջեում կառաջացնի մուտքերի էական ավելացում մոտ 127 000 000 ՀՀ դրամի չափով: